It-Taqsima tar-Riċerka u l-Monitoraġġ Siżmiku fl-Università ta’ Malta (SMRU) kkonferma li lbieraħ seħħ terremot magħmul minn sitt theżżiżiet żgħar 40 kilometru ‘l barra minn Malta. It-taqsima qalet li t-theżżiża kienet irrekordjata u lokalizzata mis-SMRU fl-Università ta’Malta. Qalet li l-akbar theżżiża kellha qawwa ta’ 3.8 u seħħet għall-ħabta tas-6.13 a.m. Wara seħħew ħames theżżiżiet oħrajn żgħar matul nofstanhar ta’ filgħodu. It-taqsima ta’ riċerka qalet li dawn it-theżżiżiet huma relattivament komuni fir-reġjun tal-gżejjer Maltin, fejn avvenimenti simili seħħ fl-Għid tal-2011, meta kienu rrekordjati aktar minn 15-il theżżiża f’perjodu ta’ tlett ijiem.